b'\n_START_ARTICLE_\nPreeriatyyli\n_START_PARAGRAPH_\nPreeriatyyli oli arkkitehtuurin tyylisuunta, joka vaikutti etenkin asuinrakennusten suunnittelussa 1800-luvun lopulta ensimm\xc3\xa4isen maailmansodan alkuun. Tyyliin kuuluvat pitk\xc3\xa4t, matalat linjat ja tasakatot. Koristeita k\xc3\xa4ytet\xc3\xa4\xc3\xa4n niukasti, mutta paikallisten luonnonmateriaalien k\xc3\xa4ytt\xc3\xb6 on runsasta. Tyylisuunta kehittyi Chicagossa ja levisi sielt\xc3\xa4 erityisesti Yhdysvaltojen keskil\xc3\xa4nteen. Sen tunnetuin edustaja on Louis Sullivan ja h\xc3\xa4nen oppilaansa Frank Lloyd Wright._NEWLINE_Puhdastyylinen esimerkki preeriatyylist\xc3\xa4 on Robie House Chicagossa._NEWLINE_Preeriatyylin taloissa on usein massiivinen takka keskeisell\xc3\xa4 paikalla. Arkkitehtuuri on avointa sek\xc3\xa4 sis\xc3\xa4lt\xc3\xa4 ett\xc3\xa4 ulkoa; sis\xc3\xa4osat muodostuvat suurista yhten\xc3\xa4isist\xc3\xa4 tiloista.'